Lars Enarsonin opetusta
JERUSALEMIN MUUREILLA
Rukouskoulu 8/9 Rukous Jeesuksen Nimessä
Shalom Jerusalemista! Tervetuloa seuraamaan ohjelmaamme!
Jatkamme taas rukouskoulun pitoa.
Puhumme tehokkaan rukouselämän kolmesta avaimesta.
Niitä käyttämällä voimme rukoilla Isää yhtä väkevästi, -
kuin Mestari itse rukoili maan päällä eläessään.
Puhuimme viimeksi ensimmäisestä avaimesta, -
Jeesuksen veren voimasta, -
veren, jonka hän vuodatti lunastaessaan meidät.
Kun uskomme hänen vereensä, -
voimme rukoilla yhtä vanhurskaassa asemassa Isän edessä kuin Jeesus.
Kun otamme veren voiman uskossa käyttöömme, -
voimme rukoilla Jumalaa rohkeasti ja saada vastauksia.
Nyt puhumme voimallisen rukouksen toisesta avaimesta.
Aloitetaan Joh. 16:23:sta (RK 2012): -
"Sinä päivänä te ette kysy minulta mitään.
Totisesti, totisesti minä sanon teille: -
mitä ikinä te anotte Isältä minun nimessäni, sen hän antaa teille.
Tähän asti te ette ole anoneet mitään minun nimessäni.
Anokaa, niin te saatte, että ilonne olisi täydellinen."
Mitä Jeesus tarkoittaa puhumalla "siitä päivästä"?
Hän tarkoittaa uuden liiton asettamisen jälkeistä aikaa.
Hän kuoli syntiemme tähden, nousi ylös ja antoi meille uuden elämän.
Olemme saaneet uuden liiton siunatun aseman Isän edessä.
"Kun silloin rukoilette Isää minun nimessäni, saatte, mitä pyydätte."
Seuraavana rukouksen avaimena onkin ymmärtää, -
mitä Isän rukoileminen Jeesuksen Nimessä tarkoittaa.
Hyvin harva on ymmärtänyt, -
mitä Jeesuksen, Jeshuan, Nimessä rukoileminen oikein tarkoittaa.
Kyseessä ei ole mikään taikaloru, -
kun sanomme rukouksen jälkeen: "Jeesuksen nimessä, aamen."
Voit sanoa joko "Jeesus" tai "Jeshua". Sillä ei ole merkitystä.
Ratkaisevaa on ymmärtää, -
mitä hänen Nimessään rukoileminen merkitsee. Siitä aion nyt puhua.
Kun ymmärrät tämän asian, -
saat valtuudet rukoilla niin, että saat vastauksia.
Silloin voit rukoilla samanlaisin valtuuksin ja samassa asemassa -
kuin Mestarilla oli.
On valtavan voimallista oppia ymmärtämään, -
mitä Isän rukoileminen Jeesuksen Nimessä tarkoittaa.
Katsotaan esimerkki Apt. 3:sta.
Siinä Pietari ja Johannes ovat menossa temppeliin rukoilemaan -
yhdeksännellä hetkellä.
Tuo rukoushetki koski kaikkia juutalaisia.
Tästä näemme myös, että seurakunnan johtajakin kävi -
yhdeksännen hetken eli klo 15:n rukouksessa.
Jae 2: "Silloin kannettiin esille miestä, -
joka oli ollut rampa hamasta äitinsä kohdusta -
ja jonka he joka päivä panivat pyhäkön... Kauniin portin pieleen -
anomaan almua pyhäkköön meneviltä.
Nähdessään Pietarin ja Johanneksen, kun he olivat menossa pyhäkköön, -
hän pyysi heiltä almua... Pietari sanoi: 'Katso meihin'.
Ja hän tarkkasi heitä odottaen heiltä jotakin saavansa.
Niin Pietari sanoi: 'Hopeaa ja kultaa ei minulla ole, -
mutta mitä minulla on, sitä minä sinulle annan: -
Jeshuan, Messiaan..."
Käytän Jeesuksesta myös nimeä "Jeshua", -
koska se on hänen alkuperäinen juutalainen nimensä.
Käytän sitä mielelläni, -
koska haluan korostaa yhteen- kuuluvuuttamme juutalaisiin.
Jeesushan on juutalaisten luvattu Kuningas.
Kirkko kuvaa hänet ei-juutalaisena, -
vaikka hän on juutalainen, joka antoi henkensä syntiemme edestä.
Hänen alkuperäinen nimensä on Jeshua.
Kreikan vaikutuksesta siitä on tullut aikojen kuluessa "Jeesus".
Haluan käyttää sanaa "Jeshua", -
koska se on hänen alkuperäinen nimensä.
Haluan myös käyttää nimitystä "Messias", -
koska se vie ajatukset juutalaisiin.
Sanaa "Kristus" ei sitä vastoin yhdistetä juutalaisuuteen.
On tärkeä ymmärtää, ettei Jeshua ole vain Jumalan Poika -
vaan myös Israelin luvattu Kuningas.
Pietari sanoi rammalle näin: -
"'Hopeaa ja kultaa ei minulla ole, -
mutta mitä minulla on, sitä minä sinulle annan: -
Jeesuksen Kristuksen, Nasaretilaisen nimessä, -
nouse ja käy.'
Ja hän tarttui hänen oikeaan käteensä ja nosti hänet ylös; -
ja heti hänen jalkansa ja nilkkansa vahvistuivat, -
ja hän hypähti pystyyn, seisoi ja käveli; -
ja hän meni heidän kanssansa pyhäkköön, -
käyden ja hypellen ja ylistäen Jumalaa.
Ja kaikki kansa näki hänen kävelevän ja ylistävän Jumalaa...
ja he olivat täynnä... ihmettelyä siitä, mikä hänelle oli tapahtunut.
Ja kun hän yhä pysyttäytyi Pietarin ja Johanneksen seurassa, -
riensi kaikki kansa hämmästyksen vallassa heidän luoksensa...
Sen nähdessään Pietari... sanoi: -
'...mitä te tätä ihmettelette, tai mitä te meitä noin katselette, -
ikäänkuin me omalla voimallamme tai hurskaudellamme -
olisimme saaneet hänet kävelemään." Nyt tulee tärkeä kohta: -
"Aabrahamin ja Iisakin ja Jaakobin Jumala, meidän isiemme Jumala, -
on kirkastanut Poikansa Jeesuksen, -
jonka te annoitte alttiiksi ja kielsitte Pilatuksen edessä, -
kun tämä oli päättänyt hänet päästää.
Te kielsitte Pyhän ja Vanhurskaan ja anoitte, -
että teille annettaisiin murhamies, -
mutta elämän ruhtinaan te tapoitte; -
hänet Jumala on herättänyt kuolleista...
Ja uskon kautta hänen nimeensä -
on hänen nimensä vahvistanut tämän miehen...
ja usko, jonka Jeesus vaikuttaa, -
on hänelle antanut hänen jäsentensä terveyden..."
Pietari sanoi: "Ei meidän hurskautemme eikä voimamme -
ole parantanut tätä rampaa, -
niin että hän nyt juoksee ja hyppelee.
Ei, vaan Jeesuksen Nimi ja usko siihen Nimeen -
on antanut hänelle terveyden, kuten näette."
Usko Jeesuksen Nimeen oli avain miehen paranemiseen.
Mitä tähän Nimeen uskominen sitten tarkoittaa?
Katsotaan Joh. 14:stä tärkeä kohta.
Miehen paranemisen salaisuus oli usko Jeesuksen Nimeen.
Joh. 14:5-6: -
"Tuomas sanoi hänelle: 'Herra, me emme tiedä, mihin sinä menet; -
kuinka sitten tietäisimme tien?'
Jeesus sanoi hänelle: 'Minä olen tie ja totuus ja elämä -
ei kukaan tule Isän tykö muutoin kuin minun kauttani.
Jos te olisitte tunteneet minut, niin te tuntisitte myös... Isäni; -
tästälähin te tunnette hänet, ja te olette nähneet hänet.'
Filippus sanoi hänelle: -
'Herra, näytä meille Isä, niin me tyydymme'."
Nyt tulee tärkeä kohta. Seuraathan tarkasti: -
"Jeesus sanoi hänelle: -
'Niin kauan aikaa minä olen ollut teidän kanssanne, -
etkä sinä tunne minua, Filippus!
Joka on nähnyt minut, on nähnyt Isän; -
kuinka sinä sitten sanot: 'Näytä meille Isä'?
Etkö usko, että minä olen Isässä, -
ja että Isä on minussa?
Niitä sanoja, jotka minä teille puhun, minä en puhu itsestäni; -
ja Isä, joka minussa asuu tekee teot, jotka ovat hänen.
Uskokaa minua, että minä olen Isässä, ja että Isä on minussa; -
mutta jos ette, niin uskokaa itse tekojen tähden.'"
Selitän kohta seuraavan jakeen: -
"Totisesti, totisesti minä sanon teille: joka uskoo minuun, -
myös hän on tekevä niitä tekoja joita minä teen, -
ja suurempiakin, kuin ne ovat, hän on tekevä; -
sillä minä menen Isän tykö, -
ja mitä hyvänsä te anotte minun nimessäni, sen minä teen, -
että Isä kirkastettaisiin Pojassa.
Jos te anotte minulta jotakin minun nimessäni, niin minä sen teen."
Jeshua tuli ilmoittamaan Isän nimen.
Jeesus sanoo Johanneksen evankeliumissa myös näin: -
"Minä olen ilmoittanut sinun nimesi ihmisille..."
Mitä se tarkoittaa? Jeesus näytti, kuka Isä on, -
tekemällä Isän tekoja.
Kaikki Jeesukseen uskovat näkivät, että Isä oli hänessä -
ja että hän oli Isässä.
Nähdessään Jeesuksen ihmiset näkivät, millainen Isä on.
Meidän tehtävämme om näyttää maailmalle, -
kuka Jeshua on.
Me olemme uusi luomus Messiaassa.
Hän asuu meissä.
Siksi voimme käyttää hänen Nimeään.
Silloin hän ikään kuin itse puhuu ja toimii kauttamme, -
kun uskomme hänen Nimeensä ja edustamme häntä maan päällä.
Uskon Jeshuan Nimeen tarkoittaa uskoa siihen asemaan, -
joka meillä on Isän edessä Messiaassa.
Kun ymmärrämme, että olemme uusi luomus ja yhtä Messiaan kanssa -
ja että hän asuu meissä ja me olemme hänessä, -
silloin voimme käyttää hänen Nimeään.
Hänen Nimeensä sisältyy hänen oma auktoriteettinsa.
Siksi Jeshua sanoi, -
että häneen uskovat tekevät samoja tekoja kuin hän.
Hänkin teki Isän tekoja ja ilmoitti tätä maailmalle.
Jeshua sanoi: "Samoin kuin Isä lähetti minut, -
minä lähetän teidät omassa Nimessäni.
Minä asun teissä ja puhun ja toimin kauttanne.
Te olette minussa, kun seisotte Isän edessä."
Meidän täytyy saada ilmestys asemastamme Messiaassa.
Siitä asemasta käsin toimiessamme meillä on valta Jeesuksen Nimessä.
Jeesuksen Nimi edustaa häntä itseään.
Voit nostaa toisen ihmisen tililtä rahaa valtakirjalla.
Näytät valtakirjaa pankissa. Kun kirjoitat nimesi, -
edustat tilinomistajaa, niin että voit toimia hänen nimissään.
Olemme uusi luomus Messiaassa, -
ja meillä on samat valtuudet Isän edessä kuin Messiaalla itsellään.
Mietiskelin kerran Jeesus-nimen voimaa.
Rukoilin ja paastosin pienessä metsämökissä.
Menin kävelylle ja olin innoissani siitä, -
että saamme käyttää rukoillessamme Jeesuksen Nimeä.
Kun palasin mökille, ojensin käteni avaamaan ovea.
Suustani tulivat samalla sanat "Jeesuksen nimessä".
Silloin iski salama ja ukkonen jyrähti, niin että paikka tärisi.
Juoksin mökin ympäri katsomaan, mitä tapahtui.
Mitään erityistä ei näkynyt. Taivaskin oli kirkkaansininen.
Kun palasin, Pyhä Henki kuiskasi minulle: -
"Halusin vain näyttää sinulle, millainen voima siinä Nimessä on."
Naapuri oli juuri tulossa mökille.
Hän kysyi järkyttyneenä: "Näitkö, mitä tapahtui?
En käsitä, miten salama voi iskeä kirkkaalta taivaalta."
En selittänyt asiaa hänelle silloin.
Kun jatkoin mökissä rukousta, -
jouduin kohtaamaan myös pimeyden voimat.
Silloin Jumalan Henki sanoi: "Sinä olet Messiaassa.
Vihollinen ei voi sinulle mitään, kun uskot olevasi siinä asemassa.
Voit minun Nimessäni käskeä vihollista pakenemaan, -
koska edustat sen edessä Messiasta itseään."
Sanoin Jumalalle: -
"Minun on vaikea ymmärtää sitä, että minä olen Messiaassa -
ja että hän on minussa.
Jos minä olen pieni laatikko ja Messias suuri, -
olen pienenä rasiana isossa laatikossa.
Samalla Messiaan pitäisi olla minussa."
Jumala vastasi: "Katsopa pikkusormeasi.
Pikkusormi on osa sinua. Se on sinussa.
Mutta myös sinä olet pikkusormessa.
Samoin on asemasi Messiaassa.
Sinusta on tullut hänen ruumiinsa osa. Olet sen jäsen.
Olet hänessä, ja samalla hänkin on sinussa.
Kun uskot sen ja käytät uskoasi lausumalla Nimeni, -
silloin tapahtuu."
Pietarikin sanoi rammalle: -
"Hopeaa ja kultaa minulla ei ole, mutta mitä minulla on, -
sitä minä sinulle annan: -
Jeesuksen Kristuksen, Nasaretilaisen nimessä, -
nouse ja käy."
Pietari ymmärsi, että Jumala halusi parantaa ramman.
Siksi hän toimi Jumalan edustajana meille annetun Nimen kautta -
ja käski miestä nousemaan.
"Saatte, mitä ikinä nimessäni anotte, koska menen Isän luo."
Messias opetti opetuslapsiaan: -
"Sinä päivänä ette kysy minulta mitään.
mitä ikinä te anotte Isältä minun nimessäni, sen hän antaa teille."
Kun rukoilemme Messiaan nimessä, on aivan kuin hän itse rukoilisi, -
koska me edustamme häntä.
Kun tämä asia meille valkenee, meille tulee kiitosmieli.
Olemme hänessä uusi luomus. Olemme hänen ruumiinsa jäseniä.
Hän asuu meissä. Kun käsitämme nämä asiat, -
voimme päästää uuden elämän esiin uskon kautta hänen Nimeensä.
Opetin tätä asiaa kerran syvällä Afrikan viidakossa.
Olin mustien keskellä ainut valkoihoinen.
Lapset osoittelivat minua ja naureskelivat vaaleaa ihoani.
Ihmiset istuivat karuilla sementtipenkillä.
Rakennuksessa ei ollut ikkunoita.
Länsimaalaisten oli ollut vaikea käsittää tätä opetusta.
Mietin, miten nämä yksinkertaiset ihmiset sen tajuaisivat.
Mutta hämmästyin, kun he ymmärsivät asian heti.
Minun ei tarvinnut selitellä Jeesuksen Nimen voimaa sen enempää.
Yksi vanhimmista tuli luokseni jälkeenpäin kysymään: -
"Voisitko tulla rukoilemaan poikani puolesta.
Hän on kuolemaisillaan keltakuumeeseen."
En tiennyt keltakuumeesta mitään. Olin siellä yksin.
Pelästyin ja ajattelin: "En voi mennä sinne. Ehkä saan tartunnan."
Silloin Pyhä Henki sanoi: "Pistäpä opetuksesi käytäntöön."
Suostuin lähtemään miehen mukaan.
Kun astuin sisään ja näin pikku- pojan, ajattelin toimia nopeasti, -
että pääsisin pian pois.
Ojensin käteni ja lausuin: "Jeesuksen nimessä parane."
Sitten sanoin: "Valmista tuli. Lähdetään pois."
Illalla kysyin mieheltä: "Miten poikasi voi?"
Hän vastasi: "Poika on terve." Kysyin: "Oletko varma?"
"Kyllä keltakuumeen tunnistaa. Nyt hän on mukana kokouksessa."
Niin asiat sujuvat, kun uskomme tähän Nimeen.
Ymmärrämme, että olemme uusi luomus -
ja voimme edustaa Messiasta uskomalla hänen Nimeensä.
Kasteessa meidät kastetaan hänen Nimeensä.
Meidät kastetaan Herran kuoleman ja ylösnousemuksen yhteyteen.
Apt. 19:n mukaan ihmiset kastettiin Jeesuksen Nimeen.
Kun tiedät, mitä hänen Nimensä edustaminen merkitsee, -
voit rukoilla samoin valtuuksin kuin Jeshua maan päällä ollessaan.
Tämän valtavan ilmestyksen voimme ottaa käyttöön.
Siitä voi tulla todellisuutta, -
kun mietiskelemme, mitä Sana asiasta sanoo.
Voit myös alkaa kiittää Jumalaa siitä, että olet hänen lapsensa.
Olet syntynyt uudesti Jumalan perheeseen.
Siksi sinulla on oikeus käyttää Jeesuksen Nimeä.
Jos olisit syntynyt rikkaaseen perheeseen, -
saisit perheen nimen avulla pankista sen, mitä tarvitset.
Jos olisit syntynyt Rockefellerin perheeseen, -
perheen nimi auttaisi sinua pankkiasioissa.
Koska olet syntynyt Jumalan perheeseen, -
sinulla on oikeus käyttää Nimeä, joka on yli kaikkien muiden nimien.
Olemme nyt puhuneet toisesta avaimesta voimalliseen rukoukseen -
rukouksesta Jeesuksen Nimessä, joka on yli kaikkien muiden nimien.
Silloin saat rukoilla samoin valtuutuksin kuin Mestari itse.
Tämä on valtava ilmestys. Mietiskele näitä sanankohtia.
Siunausta sinulle! Shalom Jerusalemista!
Suomennos: Annamari Kortelainen